**TERMENI DE REFERINȚĂ**

**pentru selectarea unui/unei consultant/-e în domeniul consolidării capacităților OSC în diversificarea surselor de finanțare**

|  |  |
| --- | --- |
| **Organizare:** | Asociația Obștească “Institutum Virtutes Civilis” |
| **Sector:** | Dezvoltarea societății civile |
| **Durata termenului:** | 4 zile lucrătoare  |
| **Tipul de consultanță:** | Consultanță națională |
| **Locație:** | Chișinău, Republica Moldova |
| **Limba (limbile) necesară (e):** | Engleză și română |
| **Data limită:** | 06/12/2021 18:00  |
|  |   |

**I. CONTEXT**

AO“Institutum Virtutes Civilis”anunță concursul de selectare a serviciilor de consultanță în domeniul consolidării capacităților OSC în diversificarea surselor de finanțare. În cadrul proiectului va fi selectat un/o consultant/consultantă internațional/ă care va elabora și desfășura un program de instruire pe subiectul “sustenabilitate financiară” pentru 40 organizații beneficiare de grant. Sarcina consultantului național care urmează să fie contractat în cadrul acestui concurs este să conlucreze și să asiste consultantul/-a internațional/ă în procesul de elaborarea a programului de instruire pentru consolidarea capacităților OSC în diversificarea surselor de finanțare ale acestora.

Aceste activități sunt realizate în cadrul proiectului „Organizațiile societății civile acționează pentru servicii sociale mai bune”, finanțat de Uniunea Europeană, co-finanțat și implementat de Fundația Soros-Moldova (FSM) în parteneriat cu Asociația „Institutum Virtutes Civilis” (IVC) și Asociația Keystone Moldova (KM) .

Proiectul își propune să capaciteze cel puțin 40 de OSC din domeniul social în domenii precum: managementul organizațional, proiectarea serviciilor sociale participative dezvoltate în parteneriat cu administrațiile publice centrale și locale și instituțiile publice. Acestea urmează să învețe să-și asigure o durabilitate financiară datorită cunoștințelor dobândite și oportunităților de a fi contractate de autoritățile publice în calitate de furnizori de servicii. Un alt obiectiv al proiectului este capacitarea a cel puțin 20 de autorități publice centrale și locale întru dezvoltarea serviciilor sociale reziliente, care să poată avea intervenții integrate de atenuare a riscurilor. Guvernul (MMPS, MF) va obține sprijin și asistență tehnică în dezvoltarea și pilotarea metodologiei de calcul a costurilor pentru serviciile sociale și a mecanismului de contractare a serviciilor sociale.

**II. INFORMAȚII GENERALE**

Potrivit Raportului de țară - CSO Meter, la sfârșitul anului 2018, mediul organizațiilor societății civile din Republica Moldova era alcătuit din peste 12 mii de organizații înregistrate, dintre care majoritatea lor funcționează pe baza unui model orientat pe granturi și sunt puternic dependente de sprijinul financiar extern. Sursele alternative de venit, cum ar fi finanțarea directă de la bugetul de stat, mecanismul de desemnare procentuală, antreprenoriatul social, donațiile sau contractele de achiziții întâmpină bariere de ordin normativ, dar și de atitudine și reprezintă doar o mică parte din resursele operaționale ale OSC.

Programele de finanțare de la stat, deși în creștere, nu reușesc să ofere un suport semnificativ OSC-urilor dar mai ales celor din domeniul social. Cu toate acestea, organizațiile societății civile sunt un contribuitor consistent la dezvoltarea societății, a instituțiilor democratice, sprijinirea drepturilor omului și construirea unui cadru social și legal progresist.

Conform celor mai recente studii, OSC din Republica Moldova care activează în domeniul social, au o situație financiară dificilă. Este imperativ ca ele să-și dezvolte capacitățile de diversificare a surselor de finanțare. **În acest context, proiectul intenționează să dezvolte și să implementeze un curriculum detaliat de formare pentru OSC din domeniul social și să elaboreze un ghid cu tehnici de atragere a resurselor financiare pentru asigurarea sustenabilității activității organizației necomerciale, care să servească nu doar OSC implicate în proiect, ci și restul OSC active.**

**III. OBIECTIVELE ANUNȚULUI**

AO „Institutum Virtutes Civilis”, în calitate de partener de implementare a proiectului, contractează **servicii de consultanță națională pentru asistarea expertei/-ului internațional/-e în elaborarea și implementarea unui program de dezvoltare a capacităților organizațiilor necomerciale selectate, în asigurarea sustenabilității lor financiare.**

Instruirea va conține diferite metode interactive de predare, inclusiv exemple practice care ar permite OSC să elaboreze și să implementeze planuri de sustenabilitate financiară post instruire. Consultantul/a va lucra sub supravegherea generală a IVC și supravegherea directă a coordonatoarei pe instruiri și elaborare de politici și în colaborare cu FSM și KM.

**IV.  TERMENE ȘI LIVRABILE**

Consultanța va fi oferită în perioada **februarie 2021 - iulie 2022** decătre un/o consultant/ă național/-ă care va lucra împreună cu consultantul/-a internațional/ă (contractat/ă separat pentru această misiune) timp de **4 zile lucrătoare.**

**Principalele rezultate așteptate:**

1. Un program de formare de 2 zile privind sustenabilitatea financiară a OSC + materialele de instruire, agenda, prezentări power point, care vor fi distribuite participanților, dezvoltate și prezentate;

2. Două instruiri a câte 2 zile privind sustenabilitatea financiară pentru 20 de OSC fiecare, desfășurate, și raportul narativ post-instruire elaborat;

3. Capacitățile dezvoltate a 40 OSC pentru elaborarea planurilor de sustenabilitate financiară.

Astfel, vor fi livrate două instruiri a câte 2 zile privind sustenabilitatea financiară a OSC, pentru reprezentantele și reprezentanții a 40 OSC din domeniul social pentru ca ele/ei să-și dezvolte cunoștințele întru diversificarea surselor de finanțare a OSC din care fac parte și în scopul elaborării unor planuri de sustenabilitate financiară pe termen mediu și lung pentru organizațiile lor.

**Modulele de instruire vor include dar nu se vor limita la următoarele teme:**

* Construirea unor sisteme organizaționale integre, transparente și responsabile;
* Analiza lacunelor de finanțare ale OSC și analiza mediului de finanțare;
* Dezvoltarea fondului de rezervă al organizației;
* Diversificarea resurselor financiare ale organizației;
* Lucrul cu populația pentru susținerea financiară a proiectelor organizației;
* Modalități de abordare ale instituțiilor publice pentru finanțarea proiectelor OSC din domeniul social;
* Dezvoltarea planului de sustenabilitate financiară care să includă strategii pentru ca OSC din domeniul social să fie pro-active în metodele lor de diversificare a finanțării (este de așteptat ca cel puțin 50% dintre OSC să își dezvolte planurile de sustenabilitate financiară până la sfârșitul proiectului);
* Dezvoltarea planului de marketing al OSC, care va include strategia organizației pentru creșterea vizibilității și îmbunătățirea reputației OSC etc.

**\*Notă!**Pe lângă analiza abordărilor inovatoare de strângere de fonduri și sistematizarea bunelor practici de finanțare a OSC din domeniul social (din experiența altor state), programul de formare ar trebui să conțină, modele pentru planificarea campaniilor de strângere de fonduri, exemple de organizare a campaniilor de strângere de fonduri, instrucțiuni privind organizarea campaniilor de advocacy, model de plan de sustenabilitate financiară.

**V. ABILITĂȚILE ȘI EXPERIENȚA NECESARĂ:**

**Educație și experiență**

* Studii universitare sau post‐universitare în domeniul științelor sociale și umanitare (de ex. sociologie, asistență socială sau alte domenii relevante); și cel puțin cinci (5) ani de experiență relevantă de lucru pe domenii legate de strângerea de fonduri pentru OSC, sustenabilitatea financiară a OSC;
* Cunoștințe aprofundate în domeniul dezvoltării societății civile din Republica Moldova;
* Experiență de cel puțin 5 ani în furnizarea de asistență tehnică și sprijin organizațiilor societății civile în strângerea de fonduri pentru OSC;

Experiență în furnizarea de instruiri similare pentru OSC.

**Limbi de lucru și abilități IT**

* Serviciile de consultanță vor fi oferite în limba engleză și română, astfel sunt așteptate abilități excelente de comunicare orală și scrisă în ambele limbi;
* Abilitatea de a utiliza computerul și programele (MS Word, Excel etc.).

**V. SARCINILE CONSULTANTULUI**

|  |  |  |  |
| --- | --- | --- | --- |
| **Nr.** | **Sarcini** | **Livrabile** | **Număr de zile alocate** |
| 1.  | Asistarea consultantului/-ei internațional/-e pentru livrarea a două cursuri de instruire a câte 2 zile cu privire la sustenabilitatea financiară, pentru 20 de OSC per fiecare curs de instruire. | - Asistarea expertului/-ei internațional/-e în cunoașterea cadrului normativ de reglementare a finanțării ONG-lor în Moldova (o scurtă descriere a situației la momentul realizării instruirii);- Oferirea contribuțiilor la elaborarea Programului de instruire și a agendei instruirii;- Participarea în elaborarea materialelor de instruire pentru instruirea de 2 zile, cu privire la sustenabilitatea financiară a OSC, colectarea de fonduri și diversificarea surselor de finanțare;          - Colectarea formularelor de evaluare pre- și post- formare si analiza lor, inclusiv în format Excel;   - Contribuție la elaborarea modelului planului de sustenabilitate financiară și oferirea consultanței organizațiilor instruite la această temă;      - Prezentări Power Point;          - Evaluarea finală a eficienței instruirii și formularea recomandărilor;- Raport cu privire la implicarea participanților în instruire, inclusiv rezultatul instruirii și evaluarea calificărilor obținute de participanți/-te în vederea implementării cunoștințelor acumulate în viitor.            | 4 |

**VI. PROCEDURA DE APLICARE:**

Expertul/-a interesat/-ă trebuie să trimită documentele enumerate mai jos la adresa de e-mail: servicii.sociale.ivc@gmail.com, până la 6 decembrie 2021, ora 18:00, cu subiectul intitulat „**Consultanță națională pentru sustenabilitatea financiară a OSC**”.

* CV personal cu accent pe consultanțe prestate anterior similare cu această consultanță (maximum 3 pagini, vă rugăm să includeți telefonul de contact și / sau ID-ul Skype pentru un posibil interviu), inclusiv o listă de publicații pe teme relevante (dacă există). CV-ul ar trebui să includă datele de contact (tel., adrese de e-mail) a cel puțin 2 persoane de referință;
* Ofertă tehnică (OT): structura preliminară a programului de instruire cu subiectele și metodele care vor fi aplicate în timpul instruirii (max. 2 pagini);
* Planul de activitate / calendarul detaliat cu indicarea termenelor de execuție și a produselor care urmează să fie livrate, conform TdR solicitat și cu indicarea rezultatelor așteptate pentru fiecare etapă.
* Ofertă financiară (OF): consultantul/a va face propuneri privind remunerarea zilnică așteptată în EUR, prețul net. Oferta financiară va fi în formă liberă. În scopul evaluării ofertelor financiare, AO “Institutum Virtutes Civilis” va calcula suma cu toate taxele incluse, conform legislației în vigoare.[[1]](#footnote-1)

**VII. CRITERII DE SELECȚIE:**

**Contractul va fi semnat cu cel/cea mai experimentat/ă consultant/-ă care va prezenta cea mai bună propunere, atât din perspectiva experienței, cât și a ofertei tehnice și a celei financiare a acestuia/-eia.**

**Procedura de selecție a consultantului/ei va fi realizată în două etape:**

1) Analiza experienței și a ofertelor tehnice conform criteriilor specificate cu acordarea punctajului respectiv.

2) Analiza ofertelor financiare

Dosarul câștigător va fi cel cu cel mai mare punctaj acumulat (experiența & oferta tehnică + oferta financiară).

**Se vor aplica următoarele criterii pentru evaluarea calității propunerilor:**

|  |  |
| --- | --- |
| **Criterii:** | **Scor: (100 puncte)** |
| **Competențe necesare și experiența expertului (CV):** |  **(max. 20 de puncte):** |
| Studii universitare sau post‐universitare în domeniul științelor sociale și umanitare (de ex. sociologie, asistență socială sau alte domenii relevante); și cel puțin cinci (5) ani de experiență relevantă de lucru pe domenii legate de dezvoltarea socială și de strângerea de fonduri pentru OSC;  |  5 puncte |
| Experiență de cel puțin 5 ani în furnizarea de asistență tehnică și sprijin organizațiilor societății civile în strângerea de fonduri pentru OSC; Cunoștințe aprofundate în domeniul dezvoltării societății civile în Republica Moldova; Experiență în furnizarea de instruiri similare pentru OSC; |  15 puncte |
| **Oferta tehnică:** |  **(max. 50 puncte):** |
| Programul de instruire cu privire la sustenabilitatea financiară a OSC. Proiectul preliminar al agendei instruirii de 2 zile cu privire la și sustenabilitatea financiară a OSC. | 35 puncte |
| Planul de activitate / calendarul detaliat cu indicarea termenelor de execuție și a produselor care urmează să fie livrate, conform TdR solicitat și cu indicarea rezultatelor așteptate pentru fiecare etapă.  | 15 puncte  |
| **Oferta financiară:** |  **(max. 30 puncte)** |

**Termenul-limită pentru depunerea dosarului:** **6 decembrie 2021.**

Propunerile urmează a fi expediate la următoarea adresă e-mail: servicii.sociale.ivc@gmail.com cu indicarea subiectul mesajului **“Consultanță națională pentru sustenabilitatea financiară a OSC**”. Asociația Obștească „Institutum Virtutes Civilis” își rezervă dreptul de a solicita documente suplimentare în caz de necesitate, de a organiza interviuri cu persoanele preselectate și de a anula concursul la orice etapă până la finalizarea perioadei de selecție.

**Modalitatea de adresare a întrebărilor:**

Pentru orice întrebări suplimentare vă rugăm să ne contactați prin e-mail:  [servicii.sociale.ivc@gmail.com](file:///C%3A%5CUsers%5Cuser%5CDownloads%5Cservicii.sociale.ivc%40gmail.com). Termenul limită pentru întrebări este **25 noiembrie 2021, ora 18:00**. Pentru a asigura un tratament egal și șanse egale pentru toți potențialii candidați, AO „Institutum Virtutes Civilis” va răspunde la toate întrebările până **la 30 noiembrie 2021**.

**Doar candidatul/-a selectat/-ă va fi contactat/-ă pentru un interviu.**

1. Toate sumele indicate în Oferta Financiară sunt considerate Sume Brute, adică sume fără taxă de impozitare. Pentru consultanții rezidenți aceste sume sunt supuse impozitelor: Fondul Social (24%), Asigurarea Medicală – (9%), Venit – (12%). [↑](#footnote-ref-1)